CELEX: 32004R1863
Language: ro
Date: 2004-10-26 00:00:00
Title: Regulamentul (CE) nr. 1863/2004 al Comisiei din 26 octombrie 2004 de stabilire a standardului de comercializare pentru ciupercile de cultură

Anunţ juridic important

|

32004R1863

Official Journal L 325 , 28/10/2004 P. 0023 - 0029

		20041026Regulamentul (CE) nr. 1863/2004 al Comisieidin 26 octombrie 2004de stabilire a standardului de comercializare pentru ciupercile de culturăCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor [1], în special articolul 2 alineatul (2),întrucât:(1) Ciupercile de cultură figurează printre produsele care trebuie să facă obiectul unor standarde de comercializare din anexa I la Regulamentul (CE) nr. 2200/96. Regulamentul (CE) nr. 982/2002 al Comisiei din 7 iunie 2002 de stabilire a standardului de comercializare aplicabil ciupercilor de cultură [2] a făcut obiectul mai multor modificări. Din motive de claritate, Regulamentul (CE) nr. 982/2002 trebuie așadar abrogat și înlocuit cu un regulament nou.(2) În acest scop, și pentru a păstra transparența pe piețele internaționale, trebuie să se țină seama de standardul CEE/ONU FFV-24 referitor la comercializarea și controlul calității comerciale a ciupercilor de cultură (Agaricus), recomandat de Grupul de lucru pentru standarde de calitate a produselor agricole al Comisiei Economice pentru Europa a Organizației Națiunilor Unite (CEE/ONU).(3) Aplicarea noilor standarde trebuie să aibă ca efect eliminarea de pe piață a produselor de o calitate nesatisfăcătoare, orientarea producției astfel încât să satisfacă cerințele consumatorilor și facilitarea relațiilor comerciale pe baza unei concurențe loiale, contribuind astfel la creșterea rentabilității producției.(4) Standardele se aplică în toate etapele de comercializare. Transportul la distanță, depozitarea pe o perioadă determinată de timp sau diferitele manipulări la care sunt supuse produsele pot atrage după sine diferite alterări datorate evoluției biologice a acestor produse sau caracterului lor mai mult sau mai puțin perisabil. Aceste alterări trebuie luate în considerare la aplicarea standardelor în etapele de comercializare care urmează după etapa de expediere.(5) Deoarece produsele din categoria "Extra" trebuie să facă obiectul unui triaj și al unei ambalări deosebit de atente, este necesar să se ia în considerare numai diminuarea stării de prospețime și de turgescență.(6) Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,ADOPTĂ PREZENTUL REGULAMENT:Articolul 1Standardul de comercializare aplicabil ciupercilor de cultură din domeniul de aplicare al codului NC 07095100 apare în anexă.Standardul se aplică în toate etapele de comercializare, în condițiile prevăzute de Regulamentul (CE) nr. 2200/96.Cu toate acestea, în etapele care urmează după etapa de expediere, produsele pot să prezinte, în raport cu cerințele standardului:(a) o ușoară diminuare a stării de prospețime și de turgescență;(b) în cazul produselor din alte categorii decât categoria "Extra", alterări ușoare datorate evoluției și caracterului lor mai mult sau mai puțin perisabil.Articolul 2Regulamentul (CE) nr. 982/2002 se abrogă.Articolul 3Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 26 octombrie 2004.Pentru ComisieFranz FischlerMembru al Comisiei[1] JO L 297, 21.11.1996, p. 1. Regulament astfel cum a fost modificat ultima dată prin Regulamentul (CE) nr. 47/2003 al Comisiei (JO L 7, 11.1.2003, p. 64).[2] JO L 150, 8.6.2002, p. 45. Regulament astfel cum a fost modificat ultima dată prin Regulamentul (CE) nr. 907/2004 (JO L 163, 30.4.2004, p. 50).--------------------------------------------------20041026ANEXĂSTANDARD PENTRU CIUPERCILE DE CULTURĂ (AGARICUS)I. DEFINIȚIA PRODUSULUIPrezentul standard se aplică carpoforilor (organe de fructificare), din sușe provenind din genul Agaricus (sinonim Psalliota), destinați pentru livrare în stare proaspătă către consumatori, cu excepția ciupercilor destinate prelucrării industriale.Ciupercile sunt clasificate în tipuri comerciale și, înainte de toate, sunt clasificate în două grupuri:- ciuperci netăiate, a căror parte inferioară a piciorului nu este tăiată;- ciuperci tăiate, a căror parte inferioară a piciorului este tăiată.În aceste două grupuri, se face o distincție între etapele succesive de dezvoltare:- ciuperci închise (sau o denumire echivalentă), adică ciupercile a căror pălărie este complet închisă;- ciuperci cu văl, adică ciupercile a căror pălărie este legată de picior printr-un văl;- ciuperci deschise, adică ciupercile a căror pălărie este deschisă (deschisă sau plată, marginile pălăriei trebuie să fie ușor curbate în jos);- ciuperci plate, adică ciupercile a căror pălărie este complet deschisă (însă marginile pălăriei nu trebuie să fie foarte curbate nici în sus nici în jos).Mai mult, ciupercile se clasifică în două tipuri de culori:- "albă";- "brună" sau "maro".II. DISPOZIȚII PRIVIND CALITATEAStandardul are ca obiect definirea calităților pe care trebuie să le prezinte ciupercile după condiționare și ambalare.A. Caracteristici minimeÎn toate categoriile, ținând seama de dispozițiile speciale prevăzute pentru fiecare categorie și de toleranțele admise, ciupercile trebuie să fie:- întregi, în cazul ciupercilor tăiate, tăietura trebuie să fie netedă;- sănătoase; sunt excluse ciupercile atinse de putregai, de o colorație maronie intensă a piciorușului sau de alterări din cauza cărora ar deveni improprii pentru consum;- curate, lipsite practic de corpuri străine vizibile, altele decât pământul de acoperire;- cu un aspect proaspăt; trebuie să se țină seama de culoarea lamelelor caracteristice sușei sau tipului comercial;- lipsite practic de paraziți;- lipsite practic de atacuri de paraziți;- lipsite de umiditate exterioară anormală;- lipsite de mirosuri și/sau gusturi străine.Dezvoltarea și starea ciupercilor trebuie să le permită:- rezistența la transport și la manipulare și- sosirea în condiții satisfăcătoare la destinație.B. ClasificareCiupercile sunt încadrate în trei categorii, definite după cum urmează:(i) Categoria "extra"Ciupercile din această categorie trebuie să fie de o calitate superioară. Ele trebuie să prezinte forma, aspectul, dezvoltarea și colorația caracteristice tipului comercial. Ele trebuie să fie complet formate.Ciupercile nu trebuie să aibă defecte, cu excepția unor foarte mici alterări superficiale, cu condiția ca acestea să nu aducă atingere aspectului general al produsului, calității, conservării și prezentării sale în ambalaj.În cazul ciupercilor tăiate, tăietura trebuie să fie aproximativ perpendiculară pe axa longitudinală.Ciupercile trebuie să fie lipsite practic de pământ de acoperire; cu toate acestea, ciupercile netăiate pot prezenta urme de pământ de acoperire pe picioruș.(ii) Categoria ICiupercile din această categorie trebuie să fie de o calitate bună. Ele trebuie să prezinte forma, aspectul, dezvoltarea și colorația caracteristice tipului comercial.Cu toate acestea, ciupercile pot să prezinte următoarele defecte ușoare, cu condiția ca acestea să nu aducă atingere aspectului general al produsului, calității, conservării și prezentării sale în ambalaj:- un ușor defect de formă;- un ușor defect de colorație;- contuzii superficiale;- urme ușoare de pământ de acoperire; cu toate acestea, ciupercile netăiate pot să prezinte puțin pământ de acoperire pe picioruș.În cazul ciupercilor tăiate, tăietura trebuie să fie aproximativ perpendiculară pe axa longitudinală.(iii) Categoria IIAceastă categorie cuprinde ciupercile care nu se pot încadra în categoriile superioare, dar care corespund caracteristicilor minime definite anterior.Ciupercile pot să prezinte următoarele defecte, cu condiția să își păstreze caracteristicile esențiale de calitate, de conservare și de prezentare:- defecte de formă;- defecte de colorație;- contuzii superficiale;- o ușoară alterare a piciorușului;- o ușoară umiditate internă a piciorușului;- pelicule decolorate;- piciorușe cu cavități;- urme de pământ de acoperire; cu toate acestea, ciupercile netăiate pot prezenta puțin pământ de acoperire pe picioruș.III. DISPOZIȚII PRIVIND CALIBRAREACalibrul este determinat de diametrul pălăriei și de lungimea piciorușului, având în vedere precizările următoare.Calibrul minimDiametrul maxim al pălăriei trebuie să fie de minimum 15 milimetri (mm) pentru ciupercile închise, cele cu văl și cele deschise, și de 20 mm pentru ciupercile plate.Lungimea piciorușuluiLungimea piciorușului se măsoară:- pentru ciupercile deschise și plate, începând de la lamelele de sub pălărie;- pentru ciupercile închise, începând de la văl.Calibrarea este obligatorie pentru ciupercile din categoria "Extra", în conformitate cu tabelul următor, iar ciupercile din categoriile I și II trebuie să respecte scala calibrelor specificată, în cazul în care sunt indicate mențiunile "mică", "medie" și "mare":Ciuperci închise, cu văl și deschise |Diametrul pălăriei | Lungimea maximă a piciorușului |Calibru | Diferența maximă | Pentru ciupercile tăiate | Pentru ciupercile netăiate |Mică | 15-45 mm | 1/2 din diametrul pălăriei | 2/3 din diametrul pălăriei |Medie | 30-65 mm |Mare | 50 mm și mai mult |Ciuperci plate |Diametrul pălăriei | Lungimea maximă a piciorușului |Calibru | Diferența maximă | Pentru ciupercile tăiate | Pentru ciupercile netăiate |mică | 20-55 mm | 2/3 din diametrul pălăriei |mare | 50 mm și mai mult |IV. DISPOZIȚII PRIVIND TOLERANȚELESe admit toleranțe de calitate și de calibru în fiecare colet pentru produsele care nu sunt în conformitate cu cerințele categoriei indicate.A. Toleranțe de calitate(i) Categoria "Extra"5 % dintre ciuperci, în număr sau în greutate, care nu corespund caracteristicilor categoriei, însă care sunt conforme celor de la categoria I sau sunt admise în mod excepțional în toleranțele acestei categorii.(ii) Categoria I10 % dintre ciuperci, în număr sau în greutate, care nu corespund caracteristicilor categoriei, însă care sunt conforme celor de la categoria II sau sunt admise în mod excepțional în toleranțele acestei categorii.(iii) Categoria II10 % dintre ciuperci, în număr sau în greutate, fără picioruș, și 10 % dintre ciuperci, în număr sau în greutate, care nu corespund, din alte motive, nici caracteristicilor categoriei, nici caracteristicilor minime, cu excepția produselor atinse de putregai sau de orice alte alterări din cauza cărora ar deveni improprii pentru consum.B. Toleranțe speciale pentru etapa de dezvoltare(i) Categoria "Extra"Se admit 5 % din total, în număr sau în greutate, din ciupercile aflate în etapa de dezvoltare următoare și din ciupercile aflate în etapa de dezvoltare precedentă.(ii) Categoria ISe admit 10 % din total, în număr sau greutate, din ciupercile aflate în etapa de dezvoltare următoare și din ciupercile aflate în etapa de dezvoltare precedentă.(iii) Categoria IICiupercile aflate în etape de dezvoltare diferite pot fi amestecate în același colet. Cu toate acestea, în cazul în care se indică etapa de dezvoltare, maximum 25 % din total, în număr sau greutate, din ciupercile aflate în etapa de dezvoltare următoare și din ciupercile aflate în etapa de dezvoltare precedentă sunt admise.C. Toleranțe de calibruPentru toate clasele: 10 % în număr sau în greutate din ciupercile care nu corespund calibrelor indicate.V. DISPOZIȚII PRIVIND PREZENTAREAA. OmogenitateaConținutul fiecărui colet trebuie să fie omogen și să nu conțină decât ciuperci de aceeași origine, tip comercial, etapă de dezvoltare (cu condiția respectării dispozițiilor de la punctul 4. B de mai sus), de aceeași calitate și calibru (atunci când sunt calibrate).Ambalajele pentru vânzare cu o greutate netă care nu depășește 1 kilogram (kg) pot conține amestecuri de ciuperci de culori diferite, cu condiția ca acestea să fie omogene în ceea ce privește calitatea, etapa de dezvoltare, calibrul (atunci când sunt calibrate), și, pentru fiecare culoare în cauză, originea lor.Partea vizibilă a conținutului coletului trebuie să fie reprezentativă pentru ansamblul coletului.Prin derogare de la dispozițiile precedente ale prezentului punct, produsele vizate de prezentul regulament pot fi amestecate, în ambalaje destinate vânzării cu o greutate netă mai mică sau egală cu trei kilograme, cu fructe și legume proaspete, din specii diferite, în condițiile prevăzute de Regulamentul (CE) nr. 48/2003 al Comisiei [1].B. AmbalareaCiupercile trebuie ambalate astfel încât să se asigure o protecție adecvată a produsului.Materialele utilizate în interiorul coletului trebuie să fie noi, curate, și dintr-un material care să nu poată antrena alterări externe sau interne ale produselor. Este autorizată utilizarea materialelor, și în special a hârtiei și a timbrelor care conțin mențiuni comerciale, cu condiția ca imprimarea sau etichetarea să fie realizate cu o cerneală sau lipici care nu sunt toxice.Etichetele aplicate individual pe produse trebuie să nu lase urme vizibile de lipici și nici să nu conducă la apariția unor defecte ale epidermei, atunci când sunt îndepărtate.Coletele trebuie să fie lipsite de orice corp străin inclusiv de un exces de pământ de acoperire.VI. DISPOZIȚII PRIVIND MARCAJULFiecare colet trebuie să conțină, în caractere grupate pe o singură parte, lizibile, de neșters și vizibile din exterior, indicațiile următoare:A. IdentificareaNumele și adresa ambalatorului și/sau ale expeditoruluiAceste mențiuni pot fi înlocuite:- pentru toate ambalajele, cu excepția preambalajelor, de codul reprezentativ al ambalatorului și/sau al expeditorului, eliberat sau recunoscut de un serviciu oficial, precedat de mențiunea "ambalator și/sau expeditor" sau o prescurtare echivalentă;- numai în cazul preambalajelor, de numele și adresa vânzătorului stabilit în interiorul Comunității, precedate de mențiunea "ambalat pentru:", sau o mențiune echivalentă. În acest caz, etichetarea trebuie să includă și un cod care corespunde ambalatorului și/sau expeditorului. Vânzătorul furnizează orice informație considerată necesară de către serviciile de control referitoare la semnificația acestui cod.B. Natura produsuluiÎn cazul în care conținutul nu este vizibil din exterior:- "ciuperci de cultură";- "tăiate" sau "netăiate";- "culoarea", în cazul în care nu sunt albe;- etapa de dezvoltare (facultativ);- în cazul ambalajelor pentru vânzare care conțin un amestec de ciuperci de culori diferite, numele diferitelor culori.C. Originea produsului- țara de origine și, eventual, zona de producție sau denumirea națională, regională sau locală;- în cazul ambalajelor pentru vânzare care conțin un amestec de ciuperci de culori de origini diferite, indicația fiecărei țări de origine în cauză trebuie să apară imediat lângă numele culorilor în cauză.D. Caracteristici comerciale- categoria;- calibrul (atunci când sunt calibrate) exprimat prin diametrul minim și maxim al pălăriei sau prin mențiunea: "mică", "medie" sau "mare";- greutatea netă.E. Marca oficială de control (facultativ)Nu este necesar ca pe colete să apară mențiunile prevăzute la primul paragraf, în cazul în care coletele conțin ambalaje pentru vânzare, vizibile din exterior, iar pe fiecare ambalaj apar aceste mențiuni. Aceste colete trebuie să fie lipsite de orice marcaje care ar putea să inducă în eroare. În cazul în care aceste colete sunt prezentate în paleți, aceste mențiuni trebuie să apară pe o fișă poziționată vizibil pe cel puțin două din fețele paleților.[1] JO L 7, 11.1.2003, p. 65.--------------------------------------------------